CELEX: 32020R0624
Language: mt
Date: 2020-04-30 00:00:00
Title: Regolament ta’ Implimentazzjoni tal-Kummissjoni (UE) 2020/624 tat-30 ta’ April 2020 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Cappero delle Isole Eolie (DOP))

7.5.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 144/12
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/624
         tat-30 ta’ April 2020
         li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Cappero delle Isole Eolie (DOP))
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b’mod partikolari l-Artikolu 52(2) tiegħu,
         Billi:
         
                     (1)
                  
                  
                     Skont l-Artikolu 50(2)(a) tar-Regolament (UE) Nru 1151/2012, l-applikazzjoni tal-Italja biex id-denominazzjoni “Cappero delle Isole Eolie” tiddaħħal fir-reġistru, ġiet ippubblikata f’Il-Ġurnal Uffiċjali tal-Unjoni Ewropea (2).
                  
               
                     (2)
                  
                  
                     Il-Kummissjoni rċeviet avviż ta’ oppożizzjoni li jinkludi dikjarazzjoni ta’ oppożizzjoni motivata mill-komuni ta’ Malfa, Leni u Santa Maria Salina, abbażi tal-Artikolu 51(1) u (2) tar-Regolament (UE) Nru 1151/2012, u ddikjarata inammissibbli. Skont l-Artikolu 49(3), l-ewwel subparagrafu, moqri flimkien mal-Artikolu 51 tar-Regolament (UE) Nru 1151/2012, persuni fiżiċi jew ġuridiċi li għandhom interess leġittimu, stabbiliti jew residenti fl-Istat Membru li ħareġ it-talba, huma awtorizzati li jippreżentaw avviż ta’ oppożizzjoni biss fil-proċedimenti ta’ oppożizzjoni nazzjonali.
                  
               
                     (3)
                  
                  
                     Id-denominazzjoni “Cappero delle Isole Eolie” għandha għalhekk tiġi rreġistrata,
                  
               ADOTTAT DAN IR-REGOLAMENT:
         
            Artikolu 1
            Id-denominazzjoni “Cappero delle Isole Eolie” (DOP) hija rreġistrata.
            Id-denominazzjoni msemmija fl-ewwel paragrafu tidentifika prodott tal-klassi 1.6. Frott, ħaxix u ċereali, friski jew ipproċessati, tal-Anness XI tar-Regolament ta’ Implimentazzjoni tal-Kummissjoni (UE) Nru 668/2014 (3).
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-30 ta’ April 2020.
            
               
                  Għall-Kummissjoni
               
               
                  f’isem il-President,
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 343, 14.12.2012, p. 1.
         
            (2)  ĠU C 402, 28.11.2019, p. 26.
         
            (3)  Ir-Regolament ta’ Implimentazzjoni tal-Kummissjoni (UE) Nru 668/2014 tat-13 ta’ Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).